armvectores/hy_wikipedia_2023 huggingface dataset:
Adobe XD

Adobe XD, վեկտորային գրաֆիկական խմբագրիչ, որը նախատեսված է վեբ կայքերի և բջջային հավելվածների դիզայնի ստեծման համար։ Ծրագիրը մշակվել և թողարկվել է Adobe ընկերության կողմից։ Սա հասանելի է macOS և Windows օպերացիոն համակարգերի համար, ինչպես նաև կա տարբերակ iOS և Android-ի համար։


== Պատմություն ==
Adobe-ը առաջին անգամ ծրագիրը ցուցադրել է Adobe MAX կոնֆերանսում՝ "Project Comet" անվան ներքո, 2015 թվականի հոկտեմբերին։ Սա կատարվեց ի պատասխան ծաղկում ապրող Sketch ծրագրի, որը ստեղծվել էր 2010 թվականին։
Առաջին բետա տերբերակը թողարկվել է macOS-ի համար՝ Adobe Experience Design CC անունով, 2016 թվականի մարտի 14-ին։ Windows 10-ի համար նախատեսված տարբերակը թողարկվել է 2016 թվականի դեկտեմբերի 13-ին։


== Յուրահատկություններ ==
Adobe XD-ին ստեղծում է բջջային և վեբ հավելվածների օգտատիրոջ միջերես։ Adobe XD-ի ֆունկցիաներից որոշները օգտագործվել էին Adobe-ի նախկին ծրագրերում (օրինակ՝ Illustrator կամ Photoshop) և կան նորություններ։

Կրկնության ցանց․ Օգնում է ստեղծել կրկնվող էլեմենտների ցանց, ինչպիսիք են օրինակ՝ ցանկեր, նկարներ և այլն։
Պրոտոտեսակներ և անիմացիա․ Ստեղծում է անիմացված պրոտոտեսակներ։
Համատեղելիություն․ Adobe XD-ին ունակ է բացել ֆայլեր՝ Illustrator, Photoshop, Photoshop Sketch, և After Effects ծրագրերից։ Ինչպես նաև այն կարելի է միացնել այլ ծառայությունների և գործիքների (Slack և Microsoft Teams)։
Ձայնային հրամաններ․ Հավելվածը կարելի է օգտագործել ձայնային հրամաններ ծրագրի հետ աշխատելու ժամանակ։
Սիմվոլներ․ Օգտատերերը կարող են ստեղծել սիմվոլներ, որոնք պատկերված են լոգոյում կամ կոճակներում։


== Մրցակիցներ ==
Sketch
Figma
ProtoPie
InVision Studio
Framer
Lunacy
Gravit


== Ծանոթագրություններ ==


== Արտաքին հղումներ ==
https://adobe.com/xd Adobe XD. պաշտոնական կայք
Մոնղոլական քարադր

Մոնղոլական քարադր (լատ.՝ Charadrius mongolus)  քարադրների ընտանիքին (Charadriidae) պատկանող թռչուն։


== Բնութագիր ==
Մոնղոլական քարադրը ունի 17-20 սմ երկարություն։ Թևերի բացվածքը հասնում է 45-50 սմ։ Թևերի երկարությունը 45-ից 55 սմ է։ Քաշը տատանվում է 50-ից 75 գ։
Մոնղոլական քարադրի դեմքի սև հատվածը տարածվում է կտուցի հիմքից անցնում է աչքերի միջով դեպի ականջի բծերը։ Գլխի վերին մասը շագանակագույն է, գլխի հետևից դեպի ներքև անցնում է կարմրավուն-շագանակագույն շերտ, իսկ սպիտակ կոկորդը կարմիր կրծքից բաժանվում է բարակ սև շերտով։ Մեջքը և թևերը շագանակագույն են։ Մարմնի ստորին մասը սպիտակ է, կողմերի փոքր կարմրավուն շագանակագույն բծերով։ Ոտքերը ձիթապտղի շագանակագույն են։
Ձմռանը թռչունի մոտ բացակայում է դեմքի դիմակ և կարմրավուն շագանակագույն կրծքավանդակը։ Թռչնի վերին մարմնի փետուրը հավասարաչափ շագանակագույն է, իսկ մարմնի ստորին հատվածը` սպիտակ։ Ձմեռային հագուստով երիտասարդ թռչունները նման են մեծահասակ թռչուններին, սակայն գլխի վերին մասն ավելի շագանակագույն է։
Աչքի ծիածանաթաղանթը մուգ շագանակագույն է։ Կտուցը մուգ շագանակագույն է։


== Տարածվածություն ==
Մոնղոլական քարադրի տարածման տարածքը Ռուսաստանի արևելքն է։ Այս տեսակի թռչունները բնադրում են Չուկոտյան թերակղզում, Կամչատկայում և Կոմանդորյան կղզիներում։ Կան ապացույցներ, որ այս տեսակը բնադրում է նաև Ալյասկայի արևմտյան ափերին։ Թռչունները պարբերաբար կարող են դիտվել Սուրբ Լավրենտիոս կղզում և Ալեուտյան կղզիներում, այնուամենայնիվ, բնի հաստատման մասին որևէ ապացույց դեռևս չկա։
Մոնղոլական քարադրը գերադասում է բարձր լեռնային շրջանները, այնուամենայնիվ, այն հանդիպում է և՛ տունդրաներում, և՛ ցածրադիր վայրերում։ Կոմանդորյան կղզիներում թռչունի այս տեսակը պարբերաբար բույն է դնում գետերի միջև՝ ավազոտ տարածքնեում։ Սա չվող թռչուն է, որը ձմեռում է Ֆիլիպիններում, Ինդոնեզիայում և Ավստրալիայում։


== Կենսակերպ ==
Սա թռչունների հոտ է։ Բազմացման շրջանում ձևավորում են կայուն զույգեր։ Բույնը մակերեսային փոս է, որը երբեմն դրվում է քարաքոսերի մեջ։ Բնում դնում են 2-3 ձու։ Դրանք կա՛մ բացարձակապես շագանակագույն են, կա՛մ ձիթապտղի կանաչ մեծ կարմիր-շագանակագույն բծերով։ Ինկուբացիոն ժամանակահատվածը 21 օր է։ Սովորաբար, այս ցեղատեսակի միայն արու թռչունն է թուխս նստում։ Երիտասարդ թռչունները դառնում են ինքնուրույն և անկախ 25-30 օրականից սկսած։ Մեկ տարեկանում նրանք դառնում են սեռականորեն հասուն։
Մոնղոլական քարադրի սնունդը բաղկացած է խեցգետնանմաններից, միջատներից և դրանց թրթուրներից։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Richard Sale: A Complete Guide to Arctic Wildlife, Verlag Christopher Helm, London 2006, ISBN 0-7136-7039-8


== Հղումներ ==
Ռուսաստանի ողնաշարավոր կենդանիներ։ Մոնղոլական քարադր(չաշխատող հղում)
Իսրայելի թանգարան

Իսրայելի թանգարան Երուսաղեմը(եբրայերեն՝ מוזיאון ישראל,ירושלים‎, Muze'on Yisrael, Yerushalayim) հիմնադրվել է 1965 թ. որպես Իսրայելի ազգային թանգարան։ Գտնվում է Գիվատ Ռամ բլրի վրա Երուսաղեմի հարևանությամբ Աստվածաշնչի ազգային թանգարանի, Քնեսեթի, Իսրայելի Գերագույն դատարանի և Երուսաղեմի հրեական համալսարանի մոտ։


== Արտաքին հղումներ ==
Իսրայելը թանգարան
Կոլուտա

Կոլուտա (էստ․՝ Koluta), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ավանգարդ (մարզադաշտ, Վիբորգ)

«Ավանգարդ», Վիբորգի կենտրոնական մարզադաշտը, որը հանդիսանում է «Ֆավորիտ» մարզական ակումբի մրցասպարեզը։


== Պատմություն ==
Առաջին համաշխարհային պատերազմի ավարտին Վիբորգին պաշտպանելու նպատակով 19-րդ դարում կառուցված Արևելա Վիբորգյան ամրոցները բարոյապես հնացած էին և ռազմականից անցան քաղաքացիական իշխանություններին։ Դրանց տարածքում քաղաքի գլխավոր ճարտարապետ Ունո Ուլբերգի գլխավորությամբ ֆունկցիոնալիզմի ոճով սկսեցին կառուցվել հասարակական շենքեր և շինություններ, մշակութային, կրթական և առողջապահական հաստատություններ։ 

Բատարեյնայա լեռան հարավային մասում գտնվող ամրոցային շինությունները դարձել էին զբոսայգու մաս, որտեղ 1931-1936 թվականներին կառուցվել էր սպորտային համալիր, որի կենտրոնական կառույցը մարզադաշտն էր, որն ընդգրկում էր ֆուտբոլի խաղադաշտը և հանդիսականների համար նախատեսված տրիբունան (5500 նստատեղ և 10,000 լրացուցիչ տեղ կանգնած դիտելու համար)։ Տրիբունայի կառուցումն ավարտվեց 1934 թվականին, բայց արդեն 1933 թվականից մարզադաշտում անցկացվում էին մարզական միջոցառումներ։
Keskusurheilukenttä («Կենտրոնական մարզադաշտ») անվանումով սպորտային համալիրը Ֆինլանդիայի չորս հիմնական մարզահամալիրներից մեկն է եղել, որտեղ անցկացվել են պետական նշանակության մրցումներ։ 1937 թվականի օգոստոսին` թեթև ատլետիկայի մրցումների երեք օրվա ընթացքում, մարզադաշտ են այցելել ավելի քան 30000 հանդիսատես, Ֆինլանդիայում գրանցված այդ ցուցանիշը գերազանցվել է միայն 1970-ականներին։ Օլիմպիական խաղերի նախօրյակին, որոնք նախատեսվել է անցկացնել Ֆինլանդիայում, 1936 թվականին Վիբորգի գլխավոր ճարտարապետ նշանակված Ռագնար Յուպույայի կողմից մշակվել է մարզահամերգային համալիրի նոր օբյեկտների նախագծեր` մարզական պալատ և համերգային դահլիճ։ Սակայն, Երկրորդ աշխարհամարտը խանգարել է իրականացնել այդ պլանները։
Խորհրդա-Ֆիննկան պատերազմների (1939-1944) տարիներին մարզահամալիրը մեծ վնասներ է կրել. քանդվել է տրիբունայի տանիքը, կրճատվել են նստատեղերի քանակը։
Հայրենական մեծ պատերազմից հետո մասամբ վերականգնված մարզադաշտը կոչվել է «Ավանգարդ»։ Մարզադաշտում անցկացվող մրցումներից էին ԽՍՀՄ Ֆուտբոլի ֆեդերացիայի գավաթի խաղարկությունները։ Հետպատերազմյան ժամանակահատվածում առաջ է եկել մարզադաշտի հարևանությամբ մարզապալատ (լողավազանով և համերգասրահով) կառուցելու գաղափարը, սակայն, նոր մշակված նախագիծը չի իրականացել, բայց տրիբունայի տանիքը վերականգնվել է։
Ներկայումս աշխատանքներ են տարվում մարզահամալիրի վերակառուցման ուղղությամբ, որն իր մեջ ներառում է երկու ֆուտբոլադաշտ, թեթև ատլետիկական վազքուղի, թենիսի խաղադաշտ, վոլեյբոլի խաղադաշտեր, հոկեյի փակ մարզադաշտ և մարզադահլիճ։


== Ծանոթագրություններ ==


== Արտաքին հղումներ ==
Изображения стадиона до войны на «Виртуальном Выборге» Archived 2020-02-19 at the Wayback Machine.
Стадион «Авангард»


== Գրականություն ==
Кепп Е.Е. Выборг. Художественные достопримечательности / Ред. О.В. Казаков. — Выборг: «Фантакт», 1992. — 200 с.
Неувонен П., Пёюхья Т., Мустонен Т. Выборг. Архитектурный путеводитель / Пер. Л. Кудрявцевой. — 2-е изд. — Выборг: «СН», 2008. — 160 с. — ISBN 5-900096-06-8.
Ջրառատի պատմության և մշակույթի անշարժ հուշարձանների ցանկ (այլ կիրառումներ)

Ջրառատի պատմության և մշակույթի անշարժ հուշարձանների ցանկ, կարող է վերաբերել՝

Ջրառատի պատմության և մշակույթի անշարժ հուշարձանների ցանկ - Արմավիրի մարզի Ջրառատ գյուղի պատմության և մշակույթի հուշարձանների ցանկը
Ջրառատի պատմության և մշակույթի անշարժ հուշարձանների ցանկ - Կոտայքի մարզի Ջրառատ գյուղի պատմության և մշակույթի հուշարձանների ցանկը
Ջրառատի պատմության և մշակույթի անշարժ հուշարձանների ցանկ - Շիրակի մարզի Ջրառատ գյուղի պատմության և մշակույթի հուշարձանների ցանկը
Իղալթո

Իղալթո (վրաց.՝ იყალთო), գյուղ Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է ծովի մակարդակից 700 մետր բարձրության վրա։ Շրջկենտրոն և մարզկենտրոն Թելավից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2034 մարդ։


== Տրանսպորտ ==
Գյուղը շրջկենտրոն Թելավի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Ամենամոտ օդանավակայանը գտնվում է շրջկենտրոնում։ Այն ունի տեղական նշանակություն։


== Ծանոթագրություններ ==
Սուխոյ Ռուչեյ (Մեծ Բաչատի վտակ)

Սուխոյ Ռուչեյ (ռուս.՝ Сухой Ручей), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Բաչատ գետի ձախ ափին՝ 39 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերին Պրովանսի Ալպեր

Վերին Պրովանսի Ալպեր (ֆր.՝ Alpes-de-Haute-Provence), դեպարտամենտ Ֆրանսիայի հարավում, անունն ստացել է Ալպեր լեռներից։ Նախկինում եղել է Պրովանս գավառի մաս։ Սահմանակից է Իտալիային։
Վերին Պրովանսի Ալպեր դեպարտամենտի կարգային թիվն է` 04։


== Պատմություն ==
Գտնվում է Ֆրանսիական հեղափոխության ժամանակ 1790 թվականի մարտի 4-ին կազմավորված «Հյուսիսային Պրովանս» դեպարտամենտի տարածքում։ Պատմական անունը եղել է «Ստորին Ալպեր», իսկ ներկայիս անունն ստացել է 1970 թվականի ապրիլի 13-ին։


== Վերին Պրովանսի Ալպեր դեպարտամենտի հետ կապ ունեցած նշանավոր մարդիկ ==
Պյեր Գասենդի (1592 Շանտերսյե-1655 թթ.)` մաթեմատիկոս, փիլիսոփա, աստվածաբան և աստղագետ;
Ժան Մարկ Գասպար Իտար (1774 Օրեսոն-1838 թթ.);
1991 թ. Նոբելյան մրցանակակիր, ֆիզիկոս, Պյեր Ժիլ դը Ժեն (1932-2007 թթ.)` մանկությունն անց է կացրել Բարսելոնետում։
Ալեն Պողոսյան (ծնվ.1970, Դին լը Բեն), ֆուտբոլիստ 1998 թ. աշխարհի չեմպիոն։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2015-09-27 at the Wayback Machine.
Գնոմոն

Գնոմոն (հին հունարեն՝ γνώμων - ցուցիչ), հնագույն աստղագիտական գործիք։
Իրենից ներկայացնում է ուղղահայաց առարկա (ստելա, սյուն և այլն), որով կեսօրին իր ստվերի ամենակարճ երկարության միջոցով որոշել արեգակի անկյունային բարձրությունը։ Ամենակարճ ստվերը նաև ցույց է տալիս իսկական մերիդիանը։ Գնոմոն է կոչվում նաև արևային ժամացույցների այն մասը, որի ստվերի միջոցով որոշվում է ժամանակը։ Գնոմոնների և արևային ժամացույցների նախագծման և պատրաստման աշխատանքները կոչվում են գնոմոնիկա։
Գնոմոնով կարելի է որոշել.

աստղագիտական կեսօրը - այն պահը, երբ ստվերի չափը ամենափոքրն է
ուղղությունը դեպի հյուսիս - աստղագիտական կեսօրի ժամանակ ստվերի ուղղությունը
տեղանքի լայնությունը - աստղագիտական կեսօրվա ժամանակ ստվերի երկարությունըՉափման ճշտության համար կարևոր նշանակություն ունի գնոմոնի բարձրությունը, ինչքան այն երկար է, այնքան ավելի երկար ստվեր է ձգում, ինչն էլ ապահովում է չափման ճշտությունը։ Հաշվման հեշտության համար սովորաբար գնոմոնի ծայրին բացվածք է արվում, ինչը վառ տեսանելի է լինում ստվերի մեջ։
Այնուամենայնիվ գնոմոնի ճշտությունը սկզբունքորեն մեծ չի, քանի որ արեգակի անկյունային տրամագիծը մոտ 30' է, իսկ օգտագործելով գնոմոնը չափումների համար ըստ աստղերի ընդհանրապես անհնարին է։
Ընդունված է համարել, որ գնոմոնը հայտնագործել է հին հույն աստղագետ Անաքսիմանդրոսը (մ.թ.ա. 610-546)։


== Գրականություն ==
Gazalé, Midhat J. Gnomons, from Pharaohs to Fractals, Princeton University Press, Princeton, 1999. ISBN 0-691-00514-1.
Heath, Thomas Little (1981), A History of Greek Mathematics, Dover publications, ISBN 9780486240732 (first published 1921).
Laertius, Diogenes, The Lives and Opinions of Eminent Philosophers, trans. C.D. Yonge. London։ Henry G. Bohn, 1853.


== Տես նաև ==
Ստվերաչափ
Արեգակնային ժամացույց


== Արտաքին հղումներ ==
Начала астрономии. Гномон
Պատ և աշտարակ

Պատ և աշտարակ (եբրայերեն՝ חומה ומגדל‎ Հոմա ու-միգդալ), ենթամանդատային Պաղեստինում հրեական բնակչության կողմից 1936-1939 թվականների արաբական ապստամբության ժամանակ կիրառվող բնակավայրերի կառուցման ռազմավարություն
Նման ռազմավարության ստեղծումը կապված է արաբ ազգայնականների գործողությունների հետ, որոնք զինյալ պայքարի միջոցով փորձում էին դուրս հանել հրեաներին։ «Պատ և աշտարակ» ռազմավարությամբ բնակավայրերի ստեղծումը իշուվի ղեկավարության կողմից կիրառվող արաբների ագրեսիվ գործողությունների դեմ զսպման քաղաքականության մասն էր կազմում։
Նման ռազմավարությամբ բնակավայրերի ստեղծման նպատակները.

Հրեական ներկայության ստեղծումը երկրի այն շրջանները, որտեղ նա չկար (օրինակ, Բեյթ Շեան դաշտավայրում, Աքքոյի մոտկայքում և Գալիլեայի որոշ հատվածներում)։
Բնակավայրերի հիմնադրումը այն հատվածներում, որտեղ հրեական բնակավայրերը հեռու էին մեկը մյուսից։ Հրեական բնակավայրերի չընդհատվող շղթայի ստեղծում։
Հրեական դիրքերի ամրապնդումը ենթամանդատային տարածքների սահմաններին։ Այդպես են ստեղծվել երկրի հյուսիսում Հանիտա բնակավայրը և Նեգբա կիբուցը հարավում։
Պաշտպանողական պատնեշի ստեղծումը Սամարիայի և Գալիլեայի արաբների մատակարարման բազաները իրարից անջատելու համար (օրինակ, Բեյթ Շեանա բնակավայրը)։
Տրանսհորդանանից և Սիրիայից արաբների ներխուժմանը դիմագրավող պաշտպանողական կետերի ստղեծումը։Ընդհանուր առմամբ նման կերպով 55 (այլ տվյալներով 52 կամ 53) բնակավայր է հիմնվել։


== Ծանոթագրություններ ==
Քարե կամուրջ (Եկատերինբուրգ)

Քարե կամուրջ (ռուս.՝ Каменный мост), առաջին քարե կամուրջը Ռուսաստանի Դաշնության Եկատերինբուրգ քաղաքում Իսետ գետի վրա։
Կառուցվել է 1840-1844 թվականներին ճարտարապետ Է. Խ. Սարտորիուսի նախագծով։ Ունի դաշնային նշանակության պատմաճարտարապետական հուշարձանի կարգավիճակ (գրանցման համար՝ 6610035000), գտնվում է Մալիշևի փողոցում։


== Նկարագրություն ==
Կամուրջը կառուցված է խամքարից և գրանիտե սալաքարից։ Ամրության համար բոլոր հենարանային մասերի շարվածքում ներառված են մետաղական ցցեր, իսկ գետի հունի մեջ երկու հզոր քարե հենապատերն օժանդակում են կիսաշրջանաձև կամարները։ Կամրջի ճարտարապետական ձևավորումն ավարտվել է 1841 թվականին. եզրերին տեղադրվել են քարե չորս սյուն-կոթողներ և ավելացրել է 17 քարե կարճասյուներով թուջե կոփածո վանդակաճաղերով ցանկապատ։ 1950-ական թվականներին Մալիշևի փողոցով տրոլեյբուսի գործարկման հետ մեկտեղ վերակառուցվել են և ծածկվել ասֆալտով կամրջի երթևեկելի մասն ու մայթը, փոխարինվել են վանդակաճաղերը։ Բայց կամրջի ընդհանուր նկարագիրը գրեթե չի փոխվել, և այն իր կառուցվածքով շատ լավ լրացնում է քաղաքի կենտրոնում գտնվող Պատմական պուրակի համակառույցը։


== Պատմություն ==
Կամրջի շինարարությունը սկսվել է XIX դարի 30-ական թվականներին։ Եկատերինբուրգի հիմնադրումից հետո մեկ դար բնակիչները Իսետի մեկ ափից մյուսն անցնում էին փայտյա կամուրջներով, որոնք XIX դարի սկզբին գտնվում էին ոչ բարվոք վիճակում։ Նրանք պահանջում էին մշտական ​​վերանորոգում, չէին կարողանում դիմակայել աճող ծանրաբեռնվածությանը։ 1839 թվականին որոշվեց քաղաքում կառուցել 5 քարե կամուրջ։
Այսօր այդ ժամանակների բոլոր շինություններից Եկատերինբուրգի կենտրոնում մնացել են միայն եզակի նմուշներ։ Մալիշևի փողոցում գտնվող քարե կամուրջը դրանցից մեկն է։
Այս կամուրջը համարվում է Եկատերինբուրգի հիմնական ճարտարապետական հուշարձաններից մեկը։ Այնուամենայնիվ, նրա վիճակն այնքան էլ բարվոք չէ, այնպես որ քաղաքային իշխանությունները հաճախ մտածում են կամրջի վերակառուցման մասին, նույնիսկ առաջարկում են ստորգետնյա թունել անցկացնել հետիոտների համար։ Սակայն նրանց ծրագրերը դեռևս չեն իրագործվել։


== Պատկերասրահ ==

		
		


== Ծանոթագրություններ ==
Քեթի Մելուա

Քեթևան (Քեթի) Մելուա (վրաց.՝ ქეთევან მელუა, սեպտեմբերի 16, 1984(1984-09-16), Քութայիս, Վրացական ԽՍՀ, ԽՍՀՄ), բրիտանաբնակ վրացի երգչուհի։ Ունի Մեծ Բրիտանիայի քաղաքացիություն։


== Կենսագրություն ==
Քեթի Մելուան ծնվել է 1984 թվականի սեպտեմբերի 16-ին Վրաստանի Քութայիս քաղաքում՝ բժշկի ընտանիքում։ Կյանքի առաջին տարիներն ապրել է տատիկի և պապիկի մոտ՝ Թբիլիսիում։
1993 թվականին Մելուան արտագաղթել է Բելֆաստ։ Իսկ 1998 թվականին ընտանիքի հետ տեղափոխվել է Ռեդհիլ։


== Ստեղծագործությունները ==


=== Ալբոմներ ===
Call Off The Search - 2003
Piece By Piece - 2005
Pictures - 2007
The House - 2010
Secret Symphony - 2012
Ketevan - 2013
In Winter - 2016
Album No. 8 - 2020
Love & Money - 2023


=== Ժողովածուներ ===
Nancy Drew — Music from the Motion Picture - 2007
Miss Potter — Original Soundtrack - 2007


== Ծանոթագրություններ ==


== Արտաքին հղումներ ==
Քեթի Մելուայի պաշտոնական կայքը
Քեթի Մելուայի հարցազրույցը bbc.co կայքին
Ամբողջ կենսագրությունը hazzen.com կայքում
Ain’t No Mountain High Enough

«Ain’t No Mountain High Enough» (անգլ. թարգմանաբար՝ «Չկան այդքան բարձր սարեր»), երգը գրել են ամերիկացի հեղինակներ՝ Նիկոլոս Էշֆորդը և Վալերի Սիմփսոնը՝ 1966 թվականին Tamla Records լեյբլի համար։


== Ստեղծման պատմություն ==
Նիկոլոս Էշֆորդը և Վալերի Սիմփսոնը երգը գրել են 1966 թվականին, նախքան Motown Records-ի հետ պայմանագիր ստորագրելը։ Սկզբնապես ցանկանում էր ձայնագրվել բրիտանացի երգչուհի Դասթի Սփրինգֆիլդը, սակայն հեղինակները երկար չէին համարձակվում երգը փոխանցել նրան և վերջում հրաժարվեցին, քանի որ գիտեին, որ երգը կարող էր դառնալ իրենց մուտքը Motown Records լեյբլ։ Ավելի ուշ Նիքը երգը անվանել է «Ոսկե ձու»։ Իսկ Սփրինգֆիլդը ավելացրել է «I’m Gonna Leave You» երգը իր երկրորդ ստուդիական «Dusty» ալբոմի մեջ, որի մեղեդին շատ նման էր «Ain’t No Mountain High Enough»-ին։


== Ձայնագրություն ==
Շուտով երգը գտավ իր կատարողներին՝ Մարվին Գեյը և Թամի Թերելը։ Հենց այս երգով էլ սկսվեց նրանց դուետի ուղին։ Ըստ պրոդյուսերների, ձայնագրության ժամանակ Թերելը մի փոքր նյարդայնացած էր և ամաչկոտ, քանի որ դեռ փորձեր չէր կատարել։ Թերելն իր վոկալը գաղտնի ձայնագրեց պրոդյուսերներ Հարվի Ֆուկուայի և Ջոննի Բրիստոլի հետ, որոնք հետագայում ավելացրին Գեյի վոկալները։ Երգի օրիգինալ տարբերակը՝ «Ain’t No Mountain» թեթև, պարող և ռոմանտիկ սիրային երգ էր։
1999 թվականի երգի Մարվին Գեյի և Թամի Թերելի կատարած տարբերակը մտավ Գրեմմի փառքի սրահ և համարվում է Motown Records-ի պատմության ամենանշանակալից ձայնագրություններից մեկը։


== Չարթ ==


== The Supremes-ի և The Temptations-ի տարբերակ ==
1968 թվականին հատուկ Diana Ross & the Supremes Join The Temptations ալբոմի համար, The Supremes-ը և The Temptations-ը ձայնագրեցին երգի իրենց տարբերակը, որը բնօրինակին ավելի մոտ էր։


== Դայանա Ռոսի տարբերակ ==
1970-ի գարնանը՝ «Reach Out and Touch (Somebody's Hand») դեբյուտային սինգլի հաջողությունից հետո, Էշֆորդն ու Սիմփսոնը առաջարկեցին վերագրանցել «Ain't No Mountain Enough High» երգը և թողարկել այն որպես սինգլ։ Սկզբում երգչուհուն այդ գաղափարը շատ դուր չէր գալիս, բայց հեղինակներին հաջողվեց համոզել նրան։ Երգի նոր տարբերակն ավելի շատ հնչում է գոսպելի նման։ Դիանան արտասանում է երգի բառերը, ասես մի հատված կարդա Ավետարանից, նրան ուղեկցվում է Դեթրոյթի սիմֆոնիկ նվագախումբը, որպես երգչախմբային կատարողներ հանդես եկան հեղինակները, ինչպես նաև The Andantes խումբը, Ջիմի Բիվերսը, Ջո Արմսթեդը, Բրենդա Էվանսը և Բիլլի Կելվինը։
Motown Records լեյբլի սեփականատեր Բերի Գորդիին դուր չէր գալիս այն փաստը, որ երգը սկսվում է ասմունքով, ուստի հատկապես ռադիոկայանների համար երգը կտրվում էր և սկսվում երգչախմբի մուտքի պահից, միայն դրանից հետո Էշֆորդն ու Սիմփսոնը համոզեցին նրան թողարկել երգը որպես սինգլ։ Երգը հիթ դարձավ՝ հասնելով Billboard Hot 100 և R&B Songs չարթերի առաջին հորիզոնականներին։ Այս երգի կատարման համար Դիանա Ռոսը Գրեմմիի անվանակարգում է ստացել՝ «Լավագույն կին փոփ վոկալ կատարում» անվանակարգում։


=== Չարթ ===


==== Շաբաթվա չարթեր ====


==== Տարվա չարթեր ====


== Ծանոթագրություններ ==
Մ.թ.ա. 744


== Դեպքեր ==
Թիգլաթպալասար III-ի արշավանքը Պարսուա։


== Ծնունդներ ==


== Մահեր ==
Ելղովան (գետակ)

Ելղովան, գետակ Արաքսի ավազանում։ Սկիզբ է առնում Գեղամա լեռնաշղթայի փեշերից և աջից միախառնվում Ակունք գետակին։ Երկարությունը 10 կմ է։


== Ծանոթագրություններ ==
Փողի մետաղային տեսություն

Փողի մետաղային տեսություն, մետալիզմ, ապրանքամետաղային տնտեսագիտական տեսություն, որը նույնացնում է դրամաշրջանառությունն ու ապրանքափոխանակությունը և պնդում, որ փողի արժեքը բխում է այն ապրանքի հանդեպ գնողունակությունից, որի վրա այն հիմնված է։ Դիտարկվում է մետաղների (ոսկի, արծաթ) դրամական արժեքը։ Առաջացել է միջին դարերում (առաջին ներկայացուցիչներից է ֆրանսիացի Ն․ Օրեմը), առավել ավարտուն ձևով այն ներկայացրել են մերկանտիլիստները, որոնք հարստության միակ չափանիշը համարում էին ոսկին և արծաթը։ Կապիտալիզմի զարգացմանը զուգընթաց փողի մետաղային տեսությունն աստիճանաբար զիջում է իր դիրքերը և թղթադրամի վերելքի շրջանում դրա ներկայացուցիչներն արդեն չէին մերժում դրամանիշերի շրջանառության հնարավորությունը, սակայն միաժամանակ պահանջում էին մետաղի հետ դրանց պարտադիր փոխանակությունը։


== Ծանոթագրություններ ==
Վալդե Ուսիեսա

Վալդե Ուսիեսա (իսպ.՝ Valde-Ucieza), բնակավայր և համայնք Իսպանիայում՝ Կաստիլիա և Լեոն ինքնավար համայնքի Պալարես պրովինցիայի Տեռա դե Կամպոս շրջանում։ Բնակչությունը՝ 110 մարդ (2010 թվականի տվյալներով)։


== Բնակչություն ==


== Ծանոթագրություններ ==
Պիիռա

Պիիռա (էստ․՝ Piira), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 445 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(6913) Յուկավա

(6913) Յուկավա (անգլ.՝ Yukawa), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,23535 ա. մ., առավելագույնը մոտենում է 1,9233 ա. մ. հեռավորության վրա և հեռանում 2,5474 ա. մ.։ Արեգակի շուրջ մեկ ամբողջական պտույտ է կատարում 1220,72 երկրային օրվա ընթացքում, իր ուղեծրով շարժվելով միջինում 0,294908 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր
Հիդեկի Յուկավա


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6913) Յուկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆիլ Սիլվեր

Ֆիլ Սիլվեր (անգլ.՝ Phil Silvers, մայիսի 11, 1911(1911-05-11)[…], Բրուքլին, Նյու Յորք, Նյու Յորք, ԱՄՆ - նոյեմբերի 1, 1985(1985-11-01)[…], Կալիֆոռնիա, ԱՄՆ), ամերիկյան թատրոնի, կինոյի և հեռուստատեսության դերասան, կատակերգու, ռադիոհաղորդավար և հնչյունավորող դերասան, ով հայտնի է դարձել «The Phil Silvers Show» շոուում սերժանտ Բիլկոյի կերպարով: Արժանացել է երկու «Թոնի» և «Էմմի» մրցանակների:


== Կենսագրություն ==
Ֆիլիպ Սիլվերը ծնվել է 1911 թվականի մայիսի 11-ին Նյու-Յորքի Բրուքլին քաղաքում: Նա Ռուսաստանից ներգաղթած հրեա ընտանիքի ութերորդ երեխան էր: 11 տարեկանից սկսել է իր բեմական կարիերան որպես երգիչ, այնուհետև՝ դերասան: Առաջին ֆիլմը, որտեղ նկարահանվել է Սիլվերը, եղել է «Hit Parade of 1941» (1940 թվական): Խաղացել է կերպարային դերեր Մետրո-Գոլդուին-Մայեր,  Columbia Pictures և 20th Century Studios  կինոստուդիաներում: Նրա կարիերայի ամենամեծ հաջողությունը եղել է ռազմական թեմայով կատակերգական սերիալը՝ «You’ll Never Get Rich» (Դու երբեք չես հարստանա), ավելի ուշ անվանափոխվեց  «The Phil Silvers Show» ( Ֆիլ Սիլվերի շոուն)(1955—1958 թվական): 1945 թվականին Սիլվերն  ամուսնացել է Քերոլ Դենիսոնի հետ, ով 1942 թվականին եղել է  Միսս Ամերիկա: 1950 թվականին ամուսնալուծվել են: 1956 թվականին ամուսնացել է Էվելին Պատրիկի հետ և միասին ապրել են մինչև 1966 թվականը: Սիլվերը Էվելինի հետ համատեղ կյանքում ունեցել է 5 երեխա: Նա մահացել է սրտի անբավարարությունից՝ 1985 թվականի նոյեմբերի 1-ին 74 տարեկան հասակում  Սենչեր Սիթիում (Կալիֆոռնիա նահանգի Լոս Անջելես քաղաքի արվարձանում):


== Ծանոթագրություններ ==
Մաառյա-Մագդալեենա

Մաառյա-Մագդալեենա (էստ․՝ Maarja-Magdaleena), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 220 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դոսուգովո

Դոսուգովո (ռուս.՝ Досугово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 241 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օշի մարզ

Օշի մարզ (ղրղզ.՝ Ош областы), վարչական միավոր Ղրղզստանի հարավարևելյան մասում։ Վարչական կենտրոնը Օշ քաղաքն է։ Բնակչությունը 1 299 500 մարդ (2005), իսկ տարածքը՝ 29 200 կմ²։ Խտությունը 38,73/կմ² է։
Կաղապար:Ղրղզստան-անավարտ
Բուլղան

Բուլղան (ադրբ.՝ Bulqan), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։ Տեղակայված է Արաքս գետի ձախ ափին՝ Նախիջևան քաղաքից մոտ 5 կմ հարավ-արևմուտք։


== Պատմություն ==
Նախճավան գավառի այս գյուղի անցյալի մասին պահպանվել են շատ քիչ տեղեկություններ։


== Բնակչություն ==
Միջին մեծության այս գյուղից հայ բնակչությունը տեղահան է արվել դերևս 19-րդ դարի առաջին տասնամյակում։


== Ծանոթագրություններ ==
Եսայի Ա Եղիպատրուշեցի

Եսայի Ա Եղիպատրուշեցի (ծննդյան թիվն անհայտ, գ. Եղիպատրուշ, Նիգ գավառ – 788, Դվին), Ամենայն հայոց կաթողիկոս 775 թվականից առ 788 թ։ Եսայի Ա Եղիպատրուշեցուն նախորդել է Սիոն Ա Բավոնեցին, հաջորդել՝ Ստեփանոս Ա Դվնեցին։ Եսայի Ա Եղիպատրուշեցու հայրապետական գործունեության մասին պատմիչները որևէ տեղեկություն չեն հաղորդում։


== Արտաքին հղումներ ==
Եսայի Ա Եղիպատրուշեցի կաթողիկոսի մասին «Լուսամուտ» կայքում Archived 2010-11-26 at the Wayback Machine.
«Քրիստոնյա Հայաստան» հանրագիտարան, Երևան, 2002
Մալձիգաթա

Մալձիգաթա (վրաց.՝ მალძიგათა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1700 մետր բարձրության վրա։ Շրջկենտրոն Գորիից հեռու է 45 կմ։


== Ծանոթագրություններ ==
Անիլ Կապուր

Անիլ Կապուր (հինդի՝ अनिल कपूर, դեկտեմբերի 24, 1959(1959-12-24), Մումբայ, Հնդկաստան), հնդիկ դերասան և պրոդյուսեր, համարվում է 1980-ական թվականների բոլիվուդյան առաջատար և հաջողակ դերասաններից մեկը։ Filmfare Awards-ի կրկնակի մրցանակակիր՝ տղամարդու լավագույն դերի համար։ Արժանացել է նաև Հնդկաստանի Ազգային կինոպարգևին։


== Կենսագրություն ==
Անիլ Կապուրը ծնվել է կինոպրոդյուսեր Սուրինդեր Կապուրի ընտանիքում, ունի երկու եղբայր և մեկ քույր։ Նրա ավագ եղբայրը պրոդյուսեր Բոնի Կապուրն է՝ դերասանուհի Շրիդևիի ամուսինը, իսկ կրտսեր եղբայրը դերասան Սանջայ Կապուրն է։
Անիլ Կապուրի կինոդեբյուտը կայացել է 1979 թվականին։ Սկզբնական շրջանում նա հանդես էր գալիս երկրորդական դերերով։ Այդպիսի ֆիլմերից էր 1982 թվականին նկարահանված «Շակտի» կինոնկարը, որը ճանաչվել էր տարվա լավագույն ֆիլմ։ Առաջին անգամ Անիլ Կապուրը գլխավոր դերով հանդես է եկել «Այն յոթ օրը» (1983 թ.) կինոնկարում, որի պրոդյուսերը հայրն էր։ Հաջորդ՝ 1984 թվականին նա նկարահանվել է Յաշ Չոպրայի «Ջահ» կինոնկարում, որի համար արժանացել է Filmfare Award-ի՝ տղամարդու լավագույն երկրորդ պլանի դերի համար։ Հատկանշական են նրա դերակատարումները «Այրող կիրք» (1988 թ.), «Որդին» (1992 թ.), «Հողի կանչը» (1997 թ.), «Սիրո ռիթմերը» (1999 թ.) և այլ ֆիլմերում, իսկ «Կոչ» (2000 թ.) ֆիլմի համար նա արժանացել է Ազգային կինոպարգևի։ Կարևոր տեղ է գրավում նաև նրա աշխատանքը «Միսթր Հնդկաստան» (1987 թ.) ֆիլմում։ Անիլ Կապուրի խաղացանկից կարելի է առանձնացնել նրա դերակատարումները «Խիզախը» (1986 թ.), «Սիրո տառապանքներ» (1997 թ.), «Համար մեկ կինը» (1999 թ.), «Բարև, սեր» (2007 թ.), «Մրցավազք» (2008 թ.), «Ժառանգները» (2008 թ.) և այլ ֆիլմերում։
Վերջին շրջանում Անիլ Կապուրը նկարահանվել է նաև արտասահմանյան ռեժիսորների մոտ։ Այդ ֆիլմերից են «Միլիոնատերը ետնախորշերից» (2008 թ.) և «Առաքելությունն անիրագործելի է։ Ֆանտոմ արձանագրությունը» (2011 թ.) կինոնկարները։


== Անձնական կյանքը ==
1984 թվականին Անիլ Կապուրը ամուսնացել է մանեքենուհի Սունիտա Բհամբհանիի հետ։ Նրանք ունեն երեք երեխա։ Ավագ դուստրը դերասանուհի Սոնամ Կապուրն է, կրտսեր դուստրը՝ Ռեյա Կապուրը, պրոդյուսեր է, իսկ որդին՝ պատրաստվում է դերասան դառնալ։


== Մասնակի ֆիլմագրությունը ==


== Ծանոթագրություններ ==
Իսլանդիայի կլիմա

Իսլանդիայի կլիմա, ցուրտ ծովային (դասակարգում Cfc), ըստ Ալիսովի նաև ծովային մերձարկտիկական։
Սակայն կլիմայական պայմանները մեղմանում են Հյուսիսատլանտյան հոսանքով, որը անցնում է կղզու հարավային և արևմտյան ափերով։
Իսլանդիայի տարածքը պայմանականորեն կարելի է բաժանել երեք կլիմայական գոտիների։

Հյուսիսային հատված՝ այս երկրամասում կլիման մեծապես ձևավորվում է հյուսիսային բևեռից ներթափանցող սառը ծովային հոսանքների ազդեցությամբ։ Ձմռան ամիսներին գրանցվում են չափազանց ցուրտ օրեր։ Տեղումները քիչ են, սակայն ձյունը տեղում է շարունակաբար։ Այս շրջաններում սովորաբար ձմռան ամիսներին ձևավորվում է կայուն ձյունածածկ, իսկ ափամերձ շրջաններում և հյուսիսային կղզիներում մերձակա հատվածները ծածկվում են «հավերժական սառույց»-ի շերտերով։ Տարվա ամենատաք ամիսներին օդի ջերմաստիճանը տատանվում է 0 °C-ի շուրջ։
Կենտրոնական հատված՝ Իսլանդիայի տարածքի ամենացուրտ շրջանը, որտեղ տարածվում է տունդրային գոտին։ Չնայած տեղումները քիչ են, սակայն ցածր ջերմաստիճանի դեպքում դրանք գերազանցում են գոլորշացումը, այդ պատճառով դիտվում է ավելցուկային խոնավություն և, հավերժական սառցույթի պայմաններում՝ ճահճացում։ Այս գոտիականությունում քիչ թե շատ արտահայտված է մթնոլորտի շրջանառության մուսոնային բնույթը՝ ամառը գերակշռում են դեպի մայրցամաք ուղղված, իսկ ձմռանը՝ մայրցամաքից եկող քամիները։ Այս պայմաններում միջին հունվարյան ժամանակահատվածում իսլանդական տունդրայում օդի ջերմաստիճանը կարող է գերազանցել -40 °C-ը։
Հարավային հատված՝ Իսլանդիայի տարածքի ամենամեղմ կլիմայական պայմաններ ունեցող շրջանը, որի կլիման մեծապես ձևավորվում է Ատլանտյան օվկիանոսի գոլֆստրիմների ազդեցությամբ։ Իսլանդիայի հարավային ափերը ողողում են Նորվեգական ծովի ջրերը, որոնք այստեղ են հասցնում Սկանդինավյան թերակղզու կլիմայական ազդեցությունը։ Ամռան ամենատաք ամսին՝ հուլիսին, այստեղ կարող է գրանցվել ավելի քան +15 °C։Բևեռային շրջանին մոտիկ գտնվելու պատճառով, այստեղ ձմեռվա գիշերները և ամառվա ցերեկները շատ կարճ են տևում։


== Ծանոթագրություններ ==
Կամրջաթաղ

Կամրջաթաղ, գետակ է Ճահուկ գավառում, Ճահուկ գետի վտակներից է։ Ունի 20 կմ երկարություն։


== Ծանոթագրություններ ==
Արա Տերտերյան

Արա Տերտերյան (1928, Նյու Յորք, Նյու Յորք, ԱՄՆ), հայ քանդակագործ։


== Կենսագրություն ==
Արա Տերտերյանը ծնվել է 1928 թվականին Նյու Յորքում։ Ցուցադրվել է 1951 թվականից։ Նրա ստեղծագործություններից է՝ «Անձրևանոցով երիտասարդների շարքը»։


== Մատենագրություն ==
Onnig Avedissian, Peintres et sculpteurs Armeniens. Le Caire, 1959.


== Ծանոթագրություններ ==
Ենոքավանի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Ենոքավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 56 հուշարձան (23 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Նատալյա Եփրիկյան

Վիքիպեդիայում կան հոդվածներ  Եփրիկյան ազգանունով այլ մարդկանց մասին:Նատալյա Անդրեևնա, իսկական անունը Նատալյա Արայիկի Եփրիկյան (ապրիլի 19, 1978(1978-04-19), Թբիլիսի, Վրացական ԽՍՀ, ԽՍՀՄ), «Comedy Woman» հեռուստանախագծի մասնակից և հեղինակ, երգիծական ժանրի դերասանուհի, հեռուստապրոդյուսեր։ ՈՒՀԱ-ի «Մեգապոլիս» թիմի անդամ (2004-2007)։


== Կենսագրություն ==
Նատալյա Եփրիկյանը ծնվել է 1978 թվականի ապրիլի 19-ին Թբիլիսիում։ Ավարտել է ֆիզիկա-մաթեմատիկական դպրոցը։ Մինչև 14 տարեկանն ապրել է Թբիլիսիում, ապա ընտանիքի հետ տեղափոխվել Մոսկվա։ Նատալյայի կրտսեր եղբայր Գարիկը երաժիշտ է։
Նատալյան ավարտել է Ռուսական տնտեսագիտական համալսարանը, մասնագիտությամբ մաթեմատիկոս-տնտեսագետ է։


== Ստեղծագործական ուղին ==
2006 թվականին ստեղծել է ակումբային հումորային նախագիծ՝ «Made in Woman» անունով. 2008 թվականի նոյեմբերի 21-ին շոուն եթեր է դուրս եկել ռուսական TНT հեռուստաընկերությա միջոցով, իսկ ավելի ուշ փոխել անունը՝ «Comedy Woman»:
Մասնակցել է «Ունիվեր» սերիալի ստեղծմանը՝ որպես երկխոսությունների հեղինակ։ 2012 թվականին վարել է «ՆՏՎ-ն առավոտյան» հաղորդաշարը։
2015 թվականի հուլիսին նկարահանվել է «Ռեկորդ օրկեստր» խմբի «Լադա Սեդան» տեսահոլովակում


=== ՈՒՀԱ ===
ՈՒՀԱ Պրեմիեր Լիգայի չեմպիոն — 2004
ՈՒՀԱ Բարձրագույն լիգայի չեմպիոն — 2005
«Փոքր Կիվին» մրցանակիր — 2005


=== Մասնակցել է հեռուստաշոուների ===
Comedy Woman (2008 թ.):
Փառք Աստծո, դու եկար.
Ով է ուզում դառնալ միլիոնատեր (2008, 2009).
Ինտուիցիան
Cosmopolitan Տեսատարբերակ
Երեկոյան ուրգանտ (թողարկումներ 148 և 324)
Ուղեկցորդը (2016 թ.)


== Ծանոթագրություններ ==
Կապրեցո

Կապրեցո (իտալերեն՝ Caprezzo), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 174 մարդ (2008 թվականի տվյալներով)։ Բնակչության խտությունը՝ 25 մարդ/կմ²։ Տարածքը՝ 7 կմ²։ Փոստային ինդեքս՝ 28815։ Հեռախոսային կոդ՝ 0323։
Բնակավայրի հովանավորն է համարվում սուրբ Բարդուղիմեոսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝0323 559135
Էլեկտրոնային փոստ՝ caprezzo@tin.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
90 (թիվ)

90 (իննսուն), բնական թիվ է


== Գիտության մեջ ==
90-ը թորիումի ատոմային թիվն է


== Այլ ոլորտներում ==
90-ը՝
Ֆրանսիայի Բելֆորի տարածք դեպարտամենտի կարգային թիվն է
Ռուսաստանի Դաշնության սուբյեկտներից Մոսկվայի մարզի ավտոմեքենաների համարների կոդն է


== Տես նաև ==
90 թ.
Մ. թ. ա. 90 թ.
1990 թ.
Մահիկ և երկաթյա խաչ

Մահիկ և երկաթյա խաչ (անգլ.՝ Crescent and Iron Cross), Էդվարդ Ֆրեդերիկ Բենսոնի 1918 թվականին Լոնդոնում հրատարակած գիրքն է, որտեղ անդրադարձել է քրիստոնյաների վիճակին Օսմանյան կայսրությունում։ Աշխատանքը լույս է տեսել Առաջին համաշխարհային պատերազմի վերջում և բավական լայն արձագանք է ունեցել։


== Բովանդակություն ==
Աշխատությունը բաղկացած է յոթ գլխից և ամբողջությամբ նվիրված Է Օսմանյան կայսրության, մեծ տերությունների և հպատակ քրիստոնյա ժողովուրդների դրության հետ կապված հարցերի լուսաբանմանը։ Բենսոնի գիրքն անդրադառնում է Հայոց ցեղասպանության գործում Գերմանիայի մեղսակցության խնդրին։ Աշխատության երրորդ գլուխը կրում է «Հայկական հարցի վերջը» վերտառությունը։ Հեղինակն առանձին-առանձին անդրադառնում է Մուշում, Բիթլիսում, Էրզրումում և այլ բնակավայրերում հայերի կոտորածներին, երիտթուրքերի ծրագրային դրույթներին, նրանց պարագլուխների հայտարարություններին, որոշումներին և քայլերին։


== Հեղինակ ==
Էդվարդ Ֆրեդերիկ Բենսոն (1867-1940) - անգլիացի գրող է, բազմաթիվ գեղարվեստական և գիտահանրամատչելի գրքերի հեղինակ։ Քենտրբերի արքեպիսկոպոս Էդվարդ Ուայթ Բենսոնի որդին է։


== Քաղվածքներ գրքից ==


== Ծանոթագրություններ ==
Բերք (Վան Գոգի նկար)

«Բերք» (հոլ.՝ De oogst, ֆր.՝ La moisson), հոլանդացի նկարիչ, պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի նկարներց։ Կտավը ստեղծվել է 1888 թվականի հունիս ամսին։ Այն յուղարներկով է նկարված կտավի վրա և ունի հետևյալ չափերը՝ 73,4 × 91,8 սմ։ Ներկա պահին կտավը պահպանվում և ցուցադրվում է Ամստերդամում՝ Վան Գոգի թանգարանում։ Նկարը հայտնի է նաև «Բերքահավաք» և «Լա Կրոյի բերքը և հետին պլանում Մոնմաժուրը» անվանումներով։


== Պատմություն ==
1888 թվականի ամռանը նկարիչ Վինսենթ վան Գոգը գտնվում էր Պրովանսում՝ Ֆրանսիայի հարավում։ Այստեղ պլենէրի ժամանակ նա ստեղծում է գեղանկարների շարք, որոնց գլխավոր սյուժեն բերքն ու բերքահավաքն էր։ «Բերք» նկարը ստեղծվել է մոտակա բլրից և ներկայացնում է գյուղացիների կողմից բերքահավաքի տեսարան։ Հետին պլանում Վան Գոգը վրձնել է Մոնմանժուր աբբայությունը։
Վինսենթ վան Գոգը նկարի անվանումը անձամբ է տվել։ Նա այս ստեղծագործությունն անվանեց «Բերք» (ֆր.՝ La moisson)՝ ֆրանսերենով։ Նկարիչը պլանավորել էր, որպեսզի այս նկարը ցուցադրվի Անկախների սալոնում։ Նույն ժամանակահատվածում՝ 1888 թվականի հունիսին, Վան Գոգը նկարում է նաև «Բերք» ստեղծագործության երկու ջրաներկային էսքիզներ։

		


== Ծանոթագրություններ ==


== Գրականություն ==
John Leighton (red.): 100 Meesterwerken in het van Gogh Museum. Van Gogh Museum, Amsterdam, 2002, nr. 44. ISBN 90-6314-012-6
Josephine Cutts, James Smith: Van Gogh. Parragon, Bath, 2000. ISBN 1-40541-326-3


== Արտաքին հղումներ ==
De oogst op de website van het Van Gogh Museum (նիդեր.)
Harvest at La Crau with Montmajour in the Background by Vincent van Gogh (անգլ.)
Կույան (գետ)

Կույան (ռուս.՝ Куян), գետ Ռուսաստանում, հոսում է Կաբարդինո-Բալկարիայի հանրապետությունում և Տերեկի շրջանում։ Գետաբերանը տեղակայված է Տերեկ գետի աջ ափին 401 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Տերեկ գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000912108200005289
Հիդրոլոգիական ուսումնասիրությունների կոդը - 108200528
Ավազանի կոդը - 07.02.00.009
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարանճալա

Մարանճալա (վրաց.՝ მარანჭალა), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 25 մետր բարձրության վրա։ Շրջկենտրոն Աբաշայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 631 մարդ։


== Ծանոթագրություններ ==
Սիջանանի

Սիջանանի (վրաց.՝ სიჯანანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1530 մետր բարձրության վրա։ Շրջկենտրոն Դուշեթից հեռու է 69 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Մոնակոյի դրոշ

Մոնակոյի դրոշը, Մոնակոյի պետական խորհրդանիշերից է։ Մոնակոյի դրոշը քառակուսի պաստառ է երկու կարմիր և սպիտակ գույնի հորիզոնական երկու շերտերով, լայնքի և երկայնքի 2։3 հարաբերակցությամբ։ Ներկայիս դիզայնը ընդունվել է 1881 թվականի ապրիլի 4-ին։


== Նմանատիպ դրոշներ ==
Անանիա Սուլթանշահ

Անանիա Պավելի Սուլթանաշահ (1832, Նոր Նախիջևան, Եկատերինոսլավի նահանգ, Ռուսական կայսրություն - 1898, Ղզլար, Kizlyarsky Otdel, Թերեքի մարզ, Ռուսական կայսրություն), հայ հասարակական և մշակութային գործիչ։ 
Միքայել Նալբանդյանի մտերիմն ու գաղափարակիցը։


== Կենսագրություն ==
Ավարտել է Մոսկվայի համալսարանի բժշկական ֆակուլտետը (1861), որպես բժիշկ պաշտոնավարել Ղզլարում։ 1859 թվականին, «Հյուսիսափայլի» N 10 ամսատետրակում (էջ 774-805) տպագրվել է նրա «Հայոց ազգի լուսավորիչքը» պիեսը, որ Ս․ Ֆեոդորովի՝ «Современник»-пиГ լույս ընծայված «Դաստիարակներ» կատակերգության փոխադրությունն է և ունի «Ցուր պատվելի եղբոր Միքայել Ղազարյան Նալբանդյանցին սիրող և մեծարող սրտի անխարդախ նվեր» բնաբանը։ Այս երկում, որի ստեղծմանը, ըստ Ս․ Շահազիզի, մասնակցել է նաև Միքայել Նալբանդյանը, ծաղրի են ենթարկվել վերջինիս գաղափարական հակառակորդներ Հ․ Ւոսլիբյանը և այլք։ Սուլթանաշահի և Նալբանդյանի նամակագրությունը պարունակում է հայ մեծ դեմոկրատի կյանքին, գործունեությանն ու հետաքրքրությունների շրջանակին վերաբերող կարևոր փաստեր։
Պրոտամիններ

Պրոտամիններ, ցածրամոլեկուլային սպիտակուցներ, պարունակվում են ձկների և թռչունների սպերմատոզոիդների կորիզներում։


== Հատկություններ ==
Մոլորական զանգվածը 4000-12000 է։ Պարունակում են մեծ քանակությամբ հիմնային ամինաթթուներ, հատկապես արգինին (70-80 %)։ Լավ լուծվում են ջրում, թթու և չեզոք միջավայրում, տաքացնելիս չեն քայքայվում։
Ձկների յուրաքանչյուր տեսակի համար բնորոշ է պրոտամինների ամինաթթվային առանձնահատուկ կազմը։ Պրոտամինների հետ ինսոդինի քիչ լուծելի կոմպլեքսը բժշկության մեջ կիրառվում է վերջինիս ազդեցությունը տևական դարձնելու համար։


== Տես նաև ==
Հիստոններ


== Գրականություն ==
Balhorn R. The protamine family of sperm nuclear proteins // Genome Biol. 2007; V.8. N.9. P.227. - http://www.ncbi.nlm.nih.gov/pmc/articles/PMC2375014/
Հովհաննես Պեյզատ

Պեյզատ Հովհաննես Պողոսի (1809, Կ․ Պոլիս - 24․4․1874, Կ․ Պոլիս), հայ նկարիչ։
Սովորել է նկարիչ Ս․ Քյուրքչյանի մոտ։ Մեծ հակում է ունեցել դեպի դեկորատիվ արվեստը (ձևավորել է Չրաղանի, Դոլմա-Բախչեի դահլիճները)։ Ստեղծել է դիմանկարներ («Աննա մայրապետը», «Զարուհի-Մաքրուհի», 1868), բնանկարներ («Նիագարայի շրվեժը», «Տեսարան Կ․ Պոլսից»), թեմատիկ պատկերներ («Վիեննայի գրավումը թուրքերի կողմից»)։ Պեյզատի արվեստում առանձնակի տեղ են գրավում կրոնական թեմաներով նկարները, որոնց զգալի մասը պահպանվել է Կ․ Պոլսի հայկական եկեղեցիներում «Հիսուսը» (1836, Սբ․ Գրիգոր Լուսավորիչ), «Խորհրդավոր ընթրիք» (1853), «Խաչից իջեցնելը» (1869), «Գեթսեմանի այգում» (1872, բոլորը Սբ․ Խաչ) են։ Պեյզատը հետևել է Իտալիայի ակադեմիական արվեստին, տուրք տվել նաև տեղի գեղագիտական սկզբունքներին։ Պեյզատի ստեղծագործությունը նպաստել է ոչ միայն Կ․ Պոլսի հայկական նկարչական արվեստի զարգացմանը, այլև թուրքական հաստոցային գեղանկարչության ձևավորմանը։


== Գրականություն ==
Ումետ Յովհաննես Պէյզատ, «Ծաղիկ», ԿՊ, 1908, N 1, էջ 1-21
Օլադաուրի

Օլադաուրի (վրաց.՝ ოლადაური), գյուղ Վրաստանում: Գտնվում է Աջարիայի Ինքնավար Հանրապետության Շուախևի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 146 մարդ:


== Ծանոթագրություններ ==
Աշոտ Ղարաջյան

Աշոտ Մելիքի Ղարաջյան (նոյեմբերի 29, 1923(1923-11-29), Հոբարձի, Հայաստան), հայ անասնաբույծ։ Կենսաբանական գիտությունների դոկտոր (1972), պրոֆեսոր (1981)։


== Կենսագրություն ==
Աշոտ Ղարաջյանը ծնվել է 1923 թվականի նոյեմբերի 29-ին, Հոբարձի (այժմ Լոռու մարզ) գյուղում։ 1953 թվականին ավարտել է Երևանի անասնաբուծական-անասնաբուժական ինստիտուտը։ 1960-1961 թվականներին՝ Երևանի անասնաբուծական-անասնաբուժական ինստիտուտի հեռակա ֆակուլտետի դեկան, 1961-1978 թվականներին՝ գյուղատնտեսական կենդանիների նյութափոխանակության հիմնախնդիրների լաբորատորիայի բաժնի, 1978-1979 թվականներին՝ լաբորատորիայի վարիչ, 1983-1992 թվականներին՝ Հայկական գյուղատնտեսական ակադեմիայի գյուղատնտեսական կենդանիների կերակրման ամբիոնի վարիչ, 1992 թվականից՝ պրոֆեսոր։
Աշխատանքները վերաբերում են գյուղատնտեսական կենդանիների մթերատվության, սննդանյութերի վրա ակտիվ հավելանյութերի ազդեցության խնդիրներին։ Համահեղինակ է «Անասնաբուծության հիմունքներ» (2001) և «Փորձարարական գործի մեթոդները անասնաբուծության մեջ» (2004) բուհական դասագրքերի։


== Երկեր ==
Գյուղատնտեսական կենդանիների կերակրում։ Մեթոդական ցուցումներ և առաջադրանքներ զոոտեխնիկական անալիզի լաբորատոր աշխատանքների համար։ Գյուղատնտեսական բուհերի ուսանողների համար։ Մասնագիտությամբ 1506-«Զոոինժեներ» և 1507-«Անասնաբույժ», Երևանի Անասնաբուծական-անասնաբուժական ինստիտուտ, Երևան, Ա. հ., 1983 (համահեղինակ)։
Գյուղատնտեսական կենդանիների կերակրման պրակտիկում։ Ուսումնական ձեռնարկ բուհերի անասնաբուծական-ինժեներական և անասնաբուժ մասնագիտական ուսանողների համար, 1985, տիտղթ. (Աշոտ Մելիքի Ղարաջյան)։
Փորձարարական գործի մեթոդները անասնաբուծության մեջ, 2004, տիտղթ. (Ա. Մ. Ղարաջյան)
Բնական ցեոլիտները գյուղատնտեսությունում։ Ուսումնագիտական ձեռնարկ, Երևան, ՀՊԱՀ, 2009 (համահեղինակ)։


== Ծանոթագրություններ ==
Քարակոփ (Ջանիկի գավառ)

Քարակոփ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ռումբ

Ռումբ, բազմատեսակ և բազմաբնույթ զինամթերքների և պայթուցիկ սարքերի անվանում։ Ռումբերի մեծամասնությունը նախատեսված են հակառակորդի վերգետնյա, ստորգետնյա և ծովային նշանակետերի խոցման համար (Երկրորդ համաշխարհային պատերազմի ժամանակ ԽՍՀՄ-ի կողմից կիրառվում էին նաև ոչ մեծ ռումբեր, որոնք նախատեսված էին օդային նշանակետերի խոցման համար, և կոչվում էին նաև ավիացիոն նռնակներ), սակայն գոյություն ունեն նաև բազմաթիվ այլ դասերի ռումբեր (հիմնականում ավիացիոն), որոնք նախատեսված են այլ խնդիրների լուծման համար, օրինակ՝ ծխային վարագույրի, տեղանքի լուսավորման, լուսանկարման, ազդանշանային և այլն։


== Պատմություն ==

Ռումբերը սկսել են օգտագործվել 11-րդ դարից սկսած Չինաստանում Սոնգ հարստության ժամանակներում։
Եվրոպայում ռումբերը առաջին անգամ կիրառվել են Ֆրանսիայի կողմից այժիրյան ծովահենների հետ պատերազմի ժամանակ Ալժիր քաղաքի ռմբակոծության ժամանակ (1681 թվականի հոկտեմբերի 28-ին)։
Մինչև Առաջին համաշխարհային պատերազմը ռումբ էին անվանում բոլոր բեկորային հրետանային արկերը, որոնք նախատեսված էին բոլոր կալիբրների հրասանդներից և ականանետերից, ծանր հաուբիցներից և հրանոթներից կրակելու համար։
20-րդ դարի սկզբում ռումբեր էին անվանում նաև նռնակները և հրացանային նռնակները։ Ընդ որում «աերոպլանային ռումբ» էին անվանում սկզբից ծանր նռնակները, որոնք վայր էին գցում աերոպլաններից օդաչուները։
Բացի դրանից 20-րդ դարի առաջին կեսում Ռուսաստանում, ԽՍՀՄ-ում և Գերմանիայում ռումբ էին անվանում նաև փողային զինամթերքները, երբեմն նաև ականանետերի արկերը։
Այժմ ռումբ սահմանումը լայնորեն կիրառվում է ինքնաշեն պայթուցիկ սարքերի անվանման մեջ, որոնք օգտագործում են պարտիզանների և ահաբեկիչների կողմից, չնայած ավելի ճիշտ կլիներ դրանք անվանել նռնակներ կամ ականներ։


== Տես նաև ==
Ավիացիոն ռումբ
Ցատկող ռումբ
Ինքնաշեն պայթուցիկ սարք
Կառավարվող ավիացիոն ռումբ
Միջուկային զենք
Ջերմամիջուկային զենք
Նեյտրոնային զենք
Ծավալային պայթուցիկ զինամթերք
Գրաֆիտային ռումբ


== Ծանոթագրություններ ==
Ռեզոնանս (այլ կիրառումներ)

Ռեզոնանս, կարող է վերաբերել՝

Ռեզոնանս - տատանողական համակարգում (մեխանիկական, էլեկտրական և այլն) ստիպողական տատանումների ամպլիտուդի կտրուկ աճի երևույթը, երբ արտաքին պարբերական ազդեցության հաճախականությունը մոտենում է որոշակի արժեքների, որոնք պայմանավորված են համակարգի հատկություններով
Ռեզոնանս - քիմիայում, քիմիական կառուցվածքի դասական տեսությունը լրացնող կոնցեպցիա, քիմիական կապի որոշ, հատկություններ նկարագրելու եղանակ
Անաման

Անաման  (պորտ.՝ Anamã), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Կոարի գավառի կազմի մեջ։ Բնակչության թվաքանակը 2020 թվականի տվյալներով եղել է 13.956: Բնակավայրն զբաղեցնում է 2,454 կմ² տարածք։ Բնակչության խտությունը կազմում է մոտավորապես չորս մարդ յուրաքանչյուր քառակուսի կիլոմետրի վրա։


== Պատմություն ==
Քաղաքը հիմնադրվել է 1988 թվականին։


== Ծանոթագրություններ ==


== Արտաքին հղումներ ==
IBGE Cidades
Confederação Nacional de Municípios (CNM)
Informationen zum Munizip, Transparenzportal der AAM - Associação Amazonense de Municípios (brasilianisches Portugiesisch)
Atlas do Desenvolvimento Humano no Brasil – Anamã, AM, sozialstatistische Angaben (brasilianisches Portugiesisch)
Կատրին Բրեյա

Կատրին Բրեյա (ֆր.՝ Catherine Breillat, հուլիսի 13, 1948(1948-07-13), Բրեսյուիր), ֆրանսիացի կինոռեժիսոր և վիպասան է։ Նա համբավ է գտել իր սեռականության, սեռի դժվարությունների և քույր-եղբայրական մրցակցության մասին ինքնատիպորեն անձնական ֆիլմերի շնորհիվ։
1965 թվականին, 17 տարեկանում, գրել է իր առաջին վեպը՝ «Հեշտ տղամարդ» (l'Homme facile), որը գոնե 18 տարի գրաքննվել է ֆրանսիական գրաքննության միջոցով։
1968 թ.-ից մինչ 1975 թ. նա հրապարակել է նաև երեք վեպ, և նկարահանվել Բերնարդո Բերտոլուչիի «Վերջին տանգոն Փարիզում» (1982) ֆիլմում։
Նա վիճաբանության առարկա է եղել սեռականության և բռնության անկեղծ ցուցադրման պատճառով։ Նա պորնաստղ Ռոկո Սիֆերդիին է դերաբաշխել իր Սիրավեպ (1999) և Դժոխքի անատոմիա (2004) ֆիլմերում։ Բրեյայի վեպերը ամենալավ վաճառվողներից են։


== Ֆիլմագրություն ==
1976։ Իսկապես երիտասարդ աղջիկ (Une Vraie Jeune Fille)
1979։ Գիշերային ժխոր (Tapage nocturne)
1988։ Փոքր համար 36 (36 Fillette)
1991։ Կեղտոտ ինչպես հրաշտակ (Sale comme un ange)
1995։ Նիցայի առնչությամբ. շարունակություն (հատված “Aux Niçois qui mal y pensent”)
1996։ Կատարյալ սեր (Parfait amour!)
1999։ Սիրավեպ (Romance)
2001։ Քրոջս (À ma sœur!)
2001։ Կարճ անցում (Brève traversée)
2002։ Սեքսը կատակերգություն է (Sex Is Comedy)
2004։ Դժոխքի անատոմիա (Anatomie de l'enfer)
2007։ Հին սիրուհին (Une vieille maîtresse)
2009։ Կապույտ մորուք (Barbe bleue)
2010։ Քնած գեղեցկուհի (Barbe bleue)
2011։ Վատ սեր (Bad Love)


== Ծանոթագրություններ ==